**OPIS POSLOVA, PODACI O PLAĆI, SADRŽAJ I NAČIN TESTIRANJA**

**vezani uz raspisani javni natječaj u Narodnim novinama, broj 119 od 28.12.2018. godine za prijam u državnu službu u Ministarstvo mora, prometa i infrastrukture**

1. **UPRAVA KOPNENOG PROMETA I INSPEKCIJE**

Sektor inspekcije sigurnosti cestovnog prometa i cesta

Služba inspekcije cestovnog prijevoza

Područna jedinica Osijek – Odjel inspekcije cestovnog prijevoza

1. viši inspektor cestovnog prometa (mjesto rada Požega) - 1 izvršitelj/ica

**Poslovi i zadaci:**

* obavlja poslove inspekcijskog nadzora nad provedbom propisa iz područja unutarnjeg i međunarodnog cestovnog prijevoza tereta i putnika u cestovnom prometu, provedbom propisa iz područja prijevoza opasnih tvari u cestovnom prometu, provedbom propisa iz područja socijalnog zakonodavstva sukladno zakonima, posebnim propisima i međunarodnim ugovorima te uredbama i direktivama Europske unije koje reguliraju prijevoz u cestovnom prometu,
* postupa u nadzorima, primjenjuje ovlasti i provodi mjere sukladno Zakonu o inspekciji cestovnog prometa i cesta, podzakonskim aktima te drugim propisima,
* donosi rješenja sukladno Zakonu o općem upravnom postupku, određuje upravne mjere vezane za donošenje rješenja o privremenoj zabrani, privremenom isključenju vozila iz prometa i rješenja o otklanjanju nedostataka sukladno Zakonu o inspekciji cestovnog prometa i cesta, izdaje prekršajne naloge, obavezne prekršajne naloge i podnosi optužne prijedloge, sukladno Prekršajnom zakonu,
* sastavlja potrebna izvješća o radu, vodi Očevidnik o obavljenim inspekcijskim nadzorima i poduzetim mjerama te popunjava elektroničku bazu podataka inspekcije cestovnog prometa u sustavu CRIS,
* surađuje i pruža pomoć u radu višim inspektorima cestovnog prometa iz drugih službi i odjela unutar Sektora,
* sudjeluje u analizi i unapređenju postojećih zakonskih i podzakonskih propisa i u predlaganju novih,
* prati stanje i predlaže mjere za poboljšanje stanja u djelatnosti unutarnjeg i međunarodnog prijevoza tereta i putnika cestovnom prometu u djelatnosti prijevoza opasnih tvari u cestovnom prometu, te djelatnosti socijalnog zakonodavstva,
* obavlja ostale inspekcijske nadzore i druge poslove iz djelokruga Područne jedinice.

1. **SAMOSTALNA SLUŽBA ZA ODNOSE S JAVNOŠĆU**
2. stručni savjetnik za odnose s javnošću i javna savjetovanja (mjesto rada Zagreb) - 1 izvršitelj/ica

**Poslovi i zadaci:**

* administrira postupke javnih savjetovanja sa zainteresiranom javnošću u postupku donošenja zakona te drugih propisa i akata temeljem Kodeksa savjetovanja sa zainteresiranom javnošću u postupcima donošenja zakona te drugih propisa i akata u suradnji sa koordinatorom za savjetovanja sa zainteresiranom javnošću,
* obavlja pripremu dokumentacije za potrebe informiranja javnosti o javnim savjetovanjima sa zainteresiranom javnošću putem objave na web - stranici Ministarstva ili u informativnim publikacijama,
* informira djelatnike Ministarstva o medijskim objavama o radu Ministarstva,
* sudjeluje u ažuriranju sadržaja na web - stranici Ministarstva pravodobnom pripremom sadržaja namijenjenih za web - objavu,
* prati informativne servise HINA-e i preuzima vijesti na hrvatskom i engleskom jeziku o aktivnostima Ministarstva te ih pravodobno upućuje za objavu na web stranici Ministarstva,
* prati objavu zakonskih i podzakonskih akata iz djelokruga Ministarstva u Narodnim novinama i pravodobno ih upućuje za objavu na internetskim (web) stranicama Ministarstva,
* surađuje u pripremi sadržaja o aktivnostima Ministarstva za objavu na portalima državne uprave (Moja Uprava i Središnji državni portal),
* izvršava i druge poslove u djelokrugu Službe.

**PODACI O PLAĆI**

Plaća se utvrđuje na temelju odredbe članka 144. stavka 2. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske i 61/17), a u svezi članka 108. stavka 1. i članka 110. Zakona o državnim službenicima i namještenicima („Narodne novine“ 27/01) u skladu s Uredbom o nazivima radnih mjesta i koeficijentima složenosti poslova u državnoj službi ("Narodne novine" broj 37/01, 38/01 (ispravak), 71/01, 89/01, 112/01, 7/02 (ispravak), 17/03, 197/03, 21/04, 25/04 (ispravak), 66/05, 11/07, 47/07, 109/07, 58/08, 32/09, 21/10, 38/10, 77/10, 113/10, 22/11, 142/11, 31/12 60/12, 78/12, 82/12, 100/12, 124/12, 140/12, 16/13, 25/13, 52/10, 96/13, 126/13, 02/14, 94/14, 140/14, 151/14, 76/15 i 100/15).

**TESTIRANJE KANDIDATA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Druga faza testiranja sastoji se od provjere stranog jezika ako je navedeno kao stručni uvjet i provjere rada na osobnom računalu ako je navedeno kao stručni uvjet.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu faza testiranja.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

* **Provjere znanja, sposobnosti i vještina bitnih za obavljanje poslova radnog mjesta - *pisana provjera***

1. **UPRAVA KOPNENOG PROMETA I INSPEKCIJE**

Sektor inspekcije sigurnosti cestovnog prometa i cesta

Služba inspekcije cestovnog prijevoza

Područna jedinica Osijek – Odjel inspekcije cestovnog prijevoza

1. viši inspektor cestovnog prometa (mjesto rada Požega) - 1 izvršitelj/ica

**Literatura:**

* Zakon o inspekciji cestovnog prometa i cesta (Narodne novine, broj 22/2014)
* Zakon o prijevozu u cestovnom prometu (Narodne novine, broj 82/2013)
* Zakon o radnom vremenu, obveznim odmorima mobilnih radnika i uređajima za bilježenje u cestovnom prometu, (Narodne novine, broj 75/2013 i 36/2015)
* Zakon o cestama (Narodne novine, broj 84/2011, 22/2013, 54/2013,148/2013 i 92/2014)
* Zakon o sigurnosti prometa na cestama (Narodne novine, broj 67/2008; 48/2010;/4/2011; 80/2013; 158/2013;92/2014;64/2015 i 108/2017.),

1. **SAMOSTALNA SLUŽBA ZA ODNOSE S JAVNOŠĆU**
2. stručni savjetnik za odnose s javnošću i javna savjetovanja (mjesto rada Zagreb) - 1 izvršitelj/ica

**Literatura:**

* Zakon o medijima, pročišćeni tekst, Narodne novine, broj 59/04, 84/11, 81/13 (<http://www.zakon.hr/z/38/Zakon-o-medijima>)
* Zakon o elektroničkim medijima, pročišćeni tekst zakona, Narodne novine, broj 153/09, 84/11, 94/13, 136/13 (<http://www.zakon.hr/z/196/Zakon-o-elektroni%C4%8Dkim-medijima>)
* Zakon o pravu na pristup informacijama, Narodne novine, broj 25/13, 85/15 (<http://www.zakon.hr/z/126/Zakon-o-pravu-na-pristup-informacijama>)
* Zakon o tajnosti podataka, pročišćeni tekst, Narodne novine, broj 79/07, 86/12 (<http://www.zakon.hr/z/217/zakon-o-tajnosti-podataka>)
* **Provjera stranog jezika - pis*ana provjera***
* Provjera pasivnog razumijevanja engleskog, njemačkog ili francuskog jezika - za radno mjesto pod rednim brojem: 1.
* Provjera aktivnog korištenja engleskog jezika u govoru i pismu - za radno mjesto pod rednim brojem: 2.
* ***Provjera rada na osobnom računalu* – pisana provjera**

**Za radno mjesto pod rednim brojem 1. i 2.**

**RAZINA ZNJANE RADA NA OSOBNOM RAČUNALU**

* Rad sa računalima (operativni sustav MS Windows 7, web preglednik, e-mail klijent)

Obrada teksta (MS Word)

* Tablična obrada podataka (MS Excel)

**Literatura: Linkovi**

<http://itdesk.info/hr/e-edukacija/modul-2-koristenje-racunala-i-upravljanje-datotekama/koristenje-racunala-microsoft-windows-7-upravljanje-datotekama-prirucnik/>

<http://itdesk.info/hr/e-edukacija/modul-3-obrada-teksta/obrada-teksta-microsoft-word-2010-prirucnik/>

<http://itdesk.info/hr/e-edukacija/modul-4-tablicne-kalkulacije/tablicne-kalkulacije-microsoft-excel-2010-prirucnik/>

<http://itdesk.info/hr/e-edukacija/modul-7-informacije-i-komunikacije/modul-7-informacije-i-komunikacije-prirucnik/>

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE TESTIRANJA NA WEB STRANICI MINISTARSTVA MORA, PROMETA I INFRASTRUKTURE** [**WWW.MMPI.HR**](http://WWW.MMPI.HR)**.**

**KANDIDATI KOJI ISPUNJAVAJU FORMALNE UVJETE NATJEČAJA BITI ĆE OBAVIJEŠTENI OSOBNO PUTEM ELEKTRONIČKE POŠTE O MJESTU I VREMENU ODRŽAVANJA TESTIRANJA.**

**OSOBA KOJA NIJE PODNIJELA PRAVOVREMENU ILI POTPUNU PRIJAVU ILI NE ISPUNJAVA FORMALNE UVJETE IZ JAVNOG NATJEČAJA, NE SMATRA SE KANDIDATOM PRIJAVLJENIM NA JAVNI NATJEČAJ, O ČEMU JOJ SE DOSTAVLJA PISANA OBAVIJEST PUTEM ELEKTRONIČKE POŠTE.**